Cuneiform Tablet UF 7 5
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na li-ip-ta-nim {d}EN.LÍL-ba-ni a-ḫi-a ú DINGIR-ba-ni qí-bi₄-ma a-na li-ip-ta-nim qí-bi-ma um-ma a-šur-ša-dí-li 2 ma-na KÙ.BABBAR 1.25 GÍN.TA a-na ṣé-er 1 ma-na-im ta-ú-ur 9 GÍN ṣí-ib-tum iš-tí DINGIR-ba-ni ša ṭup-pì-im ḫa-ar-mì-im ša ku-a-tí ḫa-bu-lá-ku ṭup-pá-am ša ku-nu-ki-a a-na-kam DINGIR-ba-ni il₅-qé ša ki-ma ṭup-pu-um ša 2 ma-na KÙ.BABBAR ú ṣí-ib-tí-šu ša e-li-a-ni sà-ru-ú a-ḫi a-ta ṭup-pá-am a-na DUMU um-me-a-nim ke-nim pì-qí-id-ma a-ṣé-ri-a lu e-tí-qú-nim-ma a-na-kam ṭup-pá-am ša ku-nu-ki-a lá-du-uk a-na ša ki-ma i-a-tí qí-bi₄-ma áš-ta-na-me-ma li-ip-ta-num i-ta-ṣa-am šu-ma li-ip-ta-num i-ta-ṣa-am ší-be šál-ša-at šu-uk-na-šu-um ù ki-ma KÙ.BABBAR <gap>-<gap> ú ṭup-pu-um ší-tí-šu-ma i-ba-ší-ú šu-ma DUMU um-me-a-nim lá i-tab-ší DUB šé-ṣí-a-ma a-na am-tim dí-na-šu